NaiveNeuron/SloPal huggingface dataset:
Tomáš, Erik, poslanec NR SR (2020-04-22):
Vážený pán Šeliga, aj ja vnímam vážnu úlohu občianskej spoločnosti alebo, ak chcete, aktivizmu spoločnosti, a preto som aj počas citlivých udalostí, ktoré nasledovali po tragickej udalosti na Slovensku, nikdy nespochybňoval právo ľudí zhromažďovať sa a vyjadrovať slobodne svoj názor. Ale to, čo som spochybňoval a spochybňujem dodnes, je úloha organizátorov vrátane vás samotného v týchto protestoch, pretože ako napokon realita a život ukázali, vy ste zneužili ten občiansky aktivizmus v prospech jednej politickej strany, o čom svedčí napokon aj nominácia a stranícka angažovanosť vašej osoby. Či chcete, alebo nechcete, vaše meno je symbolom zneužitia občianskeho aktivizmu a občanov v histórii Slovenska. Ak hovoríte o slušnosti a že táto vláda je naozaj symbolom nejakej slušnosti a zmeny k lepšiemu, aj ja vám chcem pripomenúť, že mali by ste začať od vášho predsedu. Pretože ak hovoríte o výmene generálneho prokurátora, síce neviem o akej, keďže súčasnému generálnemu prokurátorovi končí riadne obdobie a vy hlasmi deväťdesiatimi piatimi si zvolíte, koho chcete, tak treba poznamenať, že aj váš predseda má naozaj na krku vážne trestné činy, zatiaľ len v podozrení alebo v podobe obvinenia, pretože už je obvinený z daňového zločinu a ja pevne verím, že aj nový generálny prokurátor bude objektívny a spravodlivý, keď už ku všetkým, tak aj k vášmu predsedovi. Vaša vízia sa ukázala v podobe 5,7 % vašej strany, toto je vaša sila. A v súčasnosti, či chcete, pán Šeliga, alebo nie, sa vaša strana už nachádza v štádiu klinickej smrti. To sú tie tri percentá. Takže taký silný je aj váš hlas.
J. Tkáčová, poslankyňa: (2006-03-16):
Národná rada určila tento návrh zákona na prerokovanie štyrom výborom, a to ústavnoprávnemu výboru, výboru pre pôdohospodárstvo, pre životné prostredie a ochranu prírody a Výboru Národnej rady Slovenskej republiky pre zdravotníctvo. Za gestorský výbor bol určený výbor pre pôdohospodárstvo. Výbory sa zaoberali návrhom zákona v určenej lehote a poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote žiadne pripomienky. Výbory zaujali k návrhu zákona tieto stanoviská. Ústavnoprávny výbor neprijal žiadne uznesenie, pretože návrh uznesenia nezískal podporu potrebnej väčšiny poslancov. Výbor pre životné prostredie nesúhlasí s vládnym návrhom zákona a výbor pre pôdohospodárstvo a výbor pre zdravotníctvo súhlasia s návrhom zákona, ale s pripomienkami, ktoré máte uvedené v bode 4. Je ich spolu 17. Poprosím vás, aby ste si v bode 15 upravili znenie, ide len o technickú úpravu, § 14 vrátane nadpisu znie spoločné ustanovenie a ďalej pokračuje ten text. O bodoch 1 až 16 budeme hlasovať spoločne s odporúčaním gestorského výboru schváliť a o bode 17 s odporúčaním neschváliť. Po vyrovnaní sa s týmito návrhmi potom odporučím Národnej rade predmetný návrh zákona schváliť. Toľko, pán predsedajúci, prosím, otvorte rozpravu.
Grendel, Gábor, podpredseda NR SR (2022-05-19):
...alebo sa rokuje po devätnástej, ale hlasuje sa až o deviatej.
Laurenčík, Milan, podpredseda NR SR (2020-07-15):
S rýchlou reakciou, pán poslanec Kotleba.
P. Paška, predseda NR SR: (2006-10-24):
(Hlasovanie.) 136 prítomných, 116 za, 1 bol proti, 18 sa zdržali, 1 nehlasoval. Konštatujem, že sme schválili návrh novely zákona č. 233/1995 Z. z. o súdnych exekútoroch a exekučnej činnosti . Ďakujem, pani spravodajkyňa. Pokračujeme v hlasovaní v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa  mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, je to tlač 42. Spoločným spravodajcom je predseda výboru pre financie, rozpočet a menu pán poslanec Burian. Prosím vás, uveďte hlasovanie.
Hargaš, Ján, poslanec NR SR (2023-12-18):
Ďakujem pekne za slovo, pán predsedajúci, aj mojej kolegyni za príspevok. Opäť, budem sa opakovať, je dôležité, že takéto príspevku zaznievajú v tejto rozprave, lebo poskytli, poskytli opäť ďalší, ďalší pohľad na problematiku. Vítam aj pána ministra, ktorý bol nedávno spomínaný, možno ho to privolalo, pozdravujem. Áno, vás sme spomínali, vás sme spomínali, či by ste náhodou do rozpravy nechceli vyskúšať, už vám to možno aj chýba, že celý týždeň bez rozpravy tu koaliční poslanci držia bobríka mlčania. Prosím? (Reakcia z pléna.) Nechcete nám kaziť predstavenie. Ale my by sme veľmi radi s vami diskutovali. To je, viete, to je... (Reakcia z pléna.) Nie je to monológ, je to dialóg. No ale, ale k tomu sa chcem aj vyjadriť, že vlastne koľký deň tu vlastne takto samorokujeme, pretože my prednášame nejaké vecné, vecné argumenty, snažíme sa ale naozaj že odbornými argumentami poukázať. kde sú problémy toho zákona, čiže my, podľa môjho názoru, si robíme svoju robotu, čo by sa od opozície čakalo a za čo opoziční poslanci berú plat z verejných zdrojov. Sedia tu aj koaliční poslanci, teda zopár. Narátal by som to možno tak na desať – pätnásť, aby som nekrivdil, pozdravujem, a celý čas sú ticho. A mňa by teda zaujímalo, že keď sa ich niekde, keď teda idú do regiónov na tie víkendy a niekto sa ich spýta, že čo si robil v robote posledný týždeň... (smiech z pléna), že čo povedia. A ja si myslím, že povedia, že nezavadzal som. Lebo to je asi pokyn, ktorý teraz dostali od koaličnej rady, že nezavadzajte, hlavne sa nezapájajte, buďte ticho, nech to čo najskôr prehrmí a bude dobre, cez sviatky ľudia zabudnú a ide sa ďalej. Tak by som chcel poblahoželať k takémuto popisu práce, ktorý ja osobne by som si do cévečka potom nedával. Ďakujem. (Potlesk.)
K. Sárközy, poslankyňa: (2009-06-17):
Ale ja by som predkladateľovi dala jednu otázku. Prečo takúto dôležitú vec riešite poslaneckou novelou, prečo vládna koalícia a hlavne strana Smer nevyzvala svojho ministra, pána ministra Rašiho, aby túto problematiku vyriešila? No ja vám asi na to aj odpoviem, no asi je to preto, pretože, to už bolo povedané, po prvé, nebolo treba robiť medzirezortné pripomienkové konanie, ale to dôležitejšie je, samozrejme, vy robíte všetko pre ľud tejto krajiny, ale oveľa jednoduchšie je, keď vláda povie, že: „My nič, však prišla iniciatíva z poslaneckých lavíc a, samozrejme, nikto nemôže ničím protestovať, keď poslanci prichádzajú s takýmto zákonom.“ Takže vláda by mala túto dôležitú situáciu riešiť a nemala by to robiť poslaneckou novelou, keď to myslí so zdravotníctvom vážne a keď vie, aké vážne sú problémy v zdravotníctve. A okrem kozmetických úprav, treba povedať, že sa nič nedeje. A ja už počúvam tých ľudí, ktorých sa to bude týkať, že budú hovoriť o tom, že to Zajac je na vine, pretože im to budete tĺcť do hlavy. Ďakujem pekne.
B. Bugár, podpredseda NR SR: (2006-03-16):
(Hlasovanie.) Prítomných 105, za 80, proti 13, zdržali sa 9, nehlasovali 3. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy? Pán poslanec Vážny? Nie. Ďakujem. Končím rozpravu. Nech sa páči, záverečné hlasovanie. D. Podracká, poslankyňa: Vážený pán predsedajúci, teraz dajte, prosím, hlasovať o návrhu zákona ako o celku s odporúčaním gestorského výboru schváliť.
Hrnčiar, Andrej, podpredseda NR SR (2017-09-07):
Pán poslanec, idem zavolať pána ministra.
Bugár, Béla, podpredseda NR SR (2016-12-01):
Pán poslanec, ak chcete položiť, tak musíte sa prihlásiť, doplňujúcu otázku. Nech sa páči, máte slovo.
Mihálik, Marcel, poslanec NR SR (2023-02-07):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Ľ. Jahnátek, minister hospodárstva SR: (2008-11-04):
Vládny návrh zákona o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov reaguje na snahy obchodných spoločností o neúmerné zvyšovanie cien tovarov a služieb a následné neodôvodnené zvyšovanie zisku týchto spoločností. Cieľom predloženého návrhu je stabilizovať ceny tovarov a služieb pre odberateľov a spotrebiteľov, keďže vzhľadom na monopolné postavenie niektorých spoločností na trhu hrozí vznik značných hospodárskych škôd. Skrátené legislatívne konanie je opodstatnené aj ohrozením základných práv a slobôd, pretože medzi základné práva a slobody patrí aj sociálne právo, ktorým Slovenská republika v zmysle čl. 55 Ústavy Slovenskej republiky je povinná poskytovať ochranu. Vážený pán predseda, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem.
Jarjabek, Dušan, poslanec NR SR (2012-08-06):
Ďakujem pekne za slovo. Pani podpredsedníčka, koľkýkrát vystupujete k tejto téme? Vy ako podpredsedníčka Národnej rady, ktorá má šetriť čas, má ísť príkladom, má sa chovať tak, aby nám bola všetkým vzorom. Vy zneužívate rokovací poriadok, legitímne ho zneužívate, legitímne, hovorím to ešte raz, ale zneužívate. Zneužívate túto tému preto, aby ste podľa nejakého manuálu, ktorí ste všetci prijali, všeobjímajúco opozične nám opakovali stále to isté, to isté. Počúvam to už celý týždeň, ale nemyslel som si, že aj podpredsedníčka parlamentu podlieha nejakému manuálu, ktorý vymyslel niekto z opozície. Hovoríte o zneužívaní skráteného legislatívneho konania, áno, počuli sme to všetci, je to váš názor. Podľa môjho názoru v tejto chvíli vy zneužívate náš čas a čas občanov Slovenskej republiky. Ďakujem za pozornosť.
Šeliga, Juraj, podpredseda NR SR (2020-03-25):
Pán poslanec Šimko.
Lebocký, Tibor, poslanec NR SR (2015-03-12):
Pán predseda, dajte, prosím, teraz hlasovať o tom, že Národná rada v súlade s rozhodnutím vaším, predsedu Národnej rady, prideľuje predložený návrh zákona na prerokovanie nasledovným výborom: Ústavnoprávnemu výboru Národnej rady, Výboru Národnej rady pre hospodárske záležitosti, Výboru Národnej rady pre pôdohospodárstvo a životné prostredie a Výboru Národnej rady pre obranu a bezpečnosť. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali výbory do 30. apríla 2015 a v gestorskom výbore aby bol prerokovaný do 4. mája 2015.
Kollár Boris, predseda NR SR (2020-06-04):
Prosím, prezentujme sa a hlasujeme. (Hlasovanie.) Prítomných 134 poslancov, za 118, proti žiadny, zdržalo sa 16. Uznesenie sme schválili.
Záhumenský, Marián, poslanec NR SR (2012-10-26):
Ďalej pán poslanec Simon navrhol ďalší procedurálny návrh, aby Národná rada vrátila návrh zákona predkladateľovi na dopracovanie. Dajte, prosím, o tomto návrhu hlasovať.
Blanár, Juraj, podpredseda NR SR (2020-11-25):
Na vystúpenie pána podpredsedu štyri faktické poznámky. Ako prvý pán poslanec Stančík. Pripraví sa pán poslanec Drdul. Nech sa páči.
Sulík, Richard, predseda NR SR (2011-06-02):
Ďakujem pekne. Nebudem rozprávať dlho. Chcem sa Igorovi Matovičovi poďakovať, že po uplynutí šesťmesačnej lehoty s týmto návrhom do parlamentu došiel. Ako vravel, návrh je totožný s tým, ktorý tu už bol, poťažne keby tam trebalo drobnosti dopracovať, to by nebol, nebude problém v druhom čítaní, čiže je to veľký rozdiel k tomu predošlému návrhu, kde tiež oceňujem, že ho Igor Matovič stiahol a predpokladám, dopracuje. Samozrejme, niet akýchkoľvek pochýb, že klub SaS a, predpokladáme, že aj ostatné kluby koalície podporia zrušenie trestnoprávnej imunity. Máme to v programovom vyhlásení vlády, SaS to má v programe. Igor tiež už o tom hovoril, čiže myslím si, že tu existuje široká zhoda a dáme možnosť kolegom zo SMER-u sa opäť raz vyfarbiť a priznať to, že v podstate im vôbec nejde o to, aby tá trestnoprávna imunita bola zrušená. Čiže bez toho, aby som to tu naťahoval, tá predošlá diskusia, myslím si, že sme si dosť veľa porozprávali. Tu hovorím za poslanecký klub SaS, určite áno a dúfam, že aj hovorím za ostatné koaličné kluby. Ďakujem pekne. (Potlesk.)
Glváč, Martin, podpredseda NR SR (2018-11-28):
Ďakujem. S reakciou? Nie, pán poslanec. Ďalší v rozprave, pán poslanec Kamenický. Poprosím vypnúť procedurálny pána poslanca Kéryho.
Laššáková, Jana, podpredsedníčka NR SR (2015-05-27):
Keď nie, nedávam ani hlasovať, lebo nás evidentne nie je väčšina, takže zajtra o deviatej.
P. Hrušovský, predseda NR SR: (2005-02-08):
Páni poslanci, teraz prerušujem rokovanie o vládnom návrhu Trestného zákona. Ďakujem pánovi spoločnému spravodajcovi. Máme dve možnosti, buď... (Reakcia z pléna.) Prosím? O vládnom návrhu Trestného zákona zajtra, páni poslanci. Taká bola dohoda, že potrebujeme minimálne deň aj na vládny návrh Trestného zákona, aj na vládny návrh Trestného poriadku. Páni poslanci, dohodnime sa tak, že budeme teraz pokračovať v rokovaní dvomi prerušenými bodmi programu, to je vládny návrh zákona o autoškolách a o zmene a doplnení niektorých zákonov a vládny návrh zákona, ktorého predkladateľom bol pán minister Kaník, o nelegálnej práci a nelegálnom zamestnávaní a o zmene a doplnení niektorých zákonov. Teraz však prosím členov poslaneckého grémia, aby sme na 10 minút sa zišli na rokovaní poslaneckého grémia. Zvolávam rokovanie poslaneckého grémia. Vyhlasujem 10-minútovú prestávku. (Prestávka.) (Po prestávke.)
P. Hrušovský, podpredseda NR SR: (2002-01-30):
(Hlasovanie.) Prítomných je 100 poslancov, za 96, proti 0, zdržali sa 3, nehlasoval 1. Konštatujem, že návrh sme schválili. Na základe schváleného návrhu pristúpime k tretiemu čítaniu. Otváram rozpravu o tomto bode programu. Pýtam sa, či sa podľa príslušných ustanovení zákona o rokovacom poriadku chce niekto z pánov poslancov prihlásiť do rozpravy v rámci tretieho čítania alebo sa vyjadriť k návrhu. Pán spoločný spravodajca. P. Kresánek, poslanec: Vážený pán predsedajúci, vážené poslankyne, vážení poslanci, v hlasovaní o pozmeňujúcich návrhoch sme schválili deň účinnosti alebo termín účinnosti v článku 3, kde sme nahradili slová „1. januára 2002“ termínom „s účinnosťou dňa 1. februára 2202“. Vzhľadom na prerokovávanie tohto zákona vlastne ešte od decembra minulého roku mám pozmeňujúci návrh, aby sme vrátili toto rokovanie do druhého čítania. Prikladám 30 podpisov poslancov a poslankýň. A v tomto znovu otvorenom, druhom čítaní by som navrhoval, aby sme pôvodné, už schválené slová: „1. februára“ zmenili na: „1. apríla 2002“, čiže: „deň účinnosti 1. apríl 2002.“
A. Belousovová, podpredsedníčka NR SR: (2008-04-03):
Nech sa páči, pani poslankyňa.
Pellegrini, Peter, predseda NR SR (2015-12-03):
Ďakujem veľmi pekne. Tretiu otázku položil pán poslanec Zajac pánovi ministrovi dopravy, výstavby a regionálneho rozvoja Slovenskej republiky Jánovi Počiatkovi a znie: „Pán minister, generálny riaditeľ Železničnej spoločnosti Slovensko Pavol Gábor pre týždenník Trend povedal, že pri študentoch evidujú aj nárast ciest mimo trasy do školy. Podľa jeho vyjadrenia tak študenti môžu voľne cestovať za frajerkou, za kultúrou alebo športom. Nakoľko je sociálne uľahčiť študentom dostupnosť za ich frajerkami, alebo je to súčasť novej vládnej demografickej stratégie na zvyšovanie natality Slovákov?“ No nech sa páči, pán minister, skúste odpovedať na toto.
Šimečka, Michal, podpredseda NR SR (2024-09-13):
Ďakujem veľmi pekne. Pán poslanec Krúpa s faktickou poznámkou.
Kučerová, Viera, poslankyňa NR SR (2014-09-10):
Ďakujem za slovo. Vianočný príspevok je solidárna dávka, je určená pre nízkopríjmové skupiny občanov, čiže v podstate má slúžiť na zlepšenie ich sociálnej situácie, preto plne sa stotožňujem s tým, že táto dávka nemôže podliehať exekúcii. Ale vzhľadom k tomu, že exekútor nemôže dopredu vedieť, aké peniaze ten dlžník alebo dôchodca na účte má, je bežná prax taká, že dôchodcovia – dlžníci vopred predkladajú čestné prehlásenia, že obdržia alebo obdržali vianočný príspevok, a vtedy potom táto dávka, exekútor ju neblokuje. Preto to je skutočne v praxi a je to bežná prax, nerobí sa to prvýkrát. Je to len o komunikácii medzi exekútorom a dôchodcom, ale bežne v normálnej situácii táto dávka exekúcii určite nepodlieha. Ďakujem.
Číž, Miroslav, poslanec NR SR (2017-12-13):
Ďakujem pekne. No, čo ešte povedať k tejto situácii. Pán Vašečka, máme tu čosi, čo sa volá rokovací poriadok. Skúste to zaregistrovať! Tam je napísané, o čom rokujeme, ako sa schvaľuje bod programu a čo patrí do toho bodu programu. Sme veľmi veľkorysí, kľudne dvaja-traja poslanci vystúpte, poďakujte a čokoľvek atď., ale vystúpiť celý klub tu s tými politickými rečami je nekorektné a v priamom rozpore s rokovacím poriadkom. My ho dodržiavať chceme a úplne prirodzene žiadame, aby ste ho dodržiavali aj vy. O nič iné nejde. A pánovi Viskupičovi, ktorému naozaj želám všetko dobré, prvýkrát v živote sa ocitne v situácii, že bude riadiť verejnoprávnu inštitúciu a jedine, keďže je adventný čas, úprimne mu neželám takých politikov s takým vzťahom k pravidlám politického zápasu, ako tu prezentuje OĽANO. Úprimne mu to neželám (potlesk) a želám mu úprimne mimoriadne veľa úspechov v jeho politickej práci, veď tá práca môže, ak bude dobrá, môže priniesť len prospech. (Reakcie z pléna.)
P. Paška, predseda NR SR: (2007-09-21):
Ďakujem. Prerušujem rokovanie schôdze. V pondelok o 9.00 hodine. Dovidenia. Príjemný víkend. (Prerušenie rokovania o 11.27 hodine.)
Grendel, Gábor, podpredseda NR SR (2021-05-27):
Štyri faktické poznámky na vystúpenie pána poslanca. Pán poslanec Beluský ako prvý.
Beblavý, Miroslav, poslanec NR SR (2017-02-14):
Ďakujem pekne, pán predsedajúci. Takže ide o ďalší z tohto posledného balíka zákonov, ktoré sme zlúčili, keďže sú z rôznych oblastí, aj z oblasti politickej, eurofondovej, regionálnej a plus aj ďalšie, ako bol napríklad šport. Tento zákon konkrétne rieši dopady zrušenia VÚC na organizáciu, alebo teda plánovanie verejnej politiky v oblasti regionálneho rozvoja a presúva ju teda na iné články verejnej správy. Ďakujem veľmi pekne.
Pellegrini, Peter, predseda NR SR (2015-03-17):
Prezentujme sa a hlasujme o návrhu zákona ako celku s odporúčaním gestorského výboru schváliť. (Hlasovanie.) Prítomných 128 poslancov, za hlasovalo 80, proti boli 5, zdržalo sa 41, nehlasovali 2. Návrh sme schválili a konštatujem, že Národná rada schválila návrh novely zákona o investičnej pomoci. Teraz budeme pokračovať v hlasovaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1424, bod 7 schváleného programu. Spravodajcom je člen výboru pre sociálne veci, pán poslanec Viliam Jasaň. Poprosím ho, aby uviedol hlasovanie o tomto bode programu. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1424.)
Lebocký, Tibor, poslanec NR SR (2015-12-11):
Ďakujem za slovo. No, vážený pán premiér, plne sa stotožňujem s tým vaším názorom, že toto je v podstate len jedna fraška, že sa tu zneužíva parlamentná pôda na predvolebný zápas v období, keď sú tu oveľa významnejšie záležitosti na Slovensku. Ale pár čísiel na úvod, aby ste boli informovaní, aby sa to dostalo do záznamu, tak dnes, keď sme schvaľovali program dnešného, resp. keď sme sa vyjadrovali, či teda sme uznášania..., ani nie neuznášaniaschopní, ale či sme dostatočne prítomní pre to, aby táto schôdza dneska prebehla, to znamená, prezentáciou sme vlastne preukázali, vážený pán Matovič, že ako vlastne celá tá skupina, ktorá vás podporila v počte 40 ľudí, ktorí podpísali váš návrh na odvolanie člena vlády, aká je vlastne súdržná. Viete, koľko vás tu bolo? 17 chýbalo. 23 ľudí, 17 chýbali z tých, ktorí podpísali tento váš nezmyselný návrh na odvolanie pána ministra Žigu. Čiže to je v podstate úplne jednoznačný ukazovateľ toho, že ako to vlastne s vami vyzerá a s vašou podporou. Ale nemrzí ma to, že ani vy sám ste sa nezaregistrovali a neprezentovali, že ste tu (reakcia z pléna), ale v každom prípade upozorňujem na jednu záležitosť, že... (Reakcia z pléna). Áno, pán Brocka, áno, reagujem ešte stále na pána premiéra. (Ruch v sále. Prerušenie vystúpenia predsedajúcou.)
Pellegrini, Peter, predseda NR SR (2015-11-11):
Ďakujem pekne. Pán poslanec Kondrót.
Matovič, Igor, poslanec NR SR (2012-09-25):
Lucia, úplne začiatok tvojho vystúpenia bol plus-mínus o tom, že nemáš rada takéto nejaké teatrálne, v podstate, návrhy, ktoré vlastne zaváňajú tak trošku populizmom. Ale ja sa chcem opýtať aj z tohto miesta, že či si nemyslíš, že rovnaký populizmus je teraz tu teatrálne predkladať návrh, že tí, čo si nedokončia základnú školu, nebudú mať nárok na vodičák, a v pozadí tam teda hlboko rezonuje to, že je to opatrenie proti Rómom v osadách. Takisto to považujem za populizmus z tvojej strany, lebo ak by ti naozaj úprimne išlo o riešenie problémov, by si sa zamýšľala nad tým, že aby si postihla tých policajtov, ktorí by pustili cez nejakú skúšku pri vodičáku človeka, ktorý nie je schopný čítať a písať. Čiže tak ako to predkladáš, je to rovnaký populizmus, ako je populizmus aj tento návrh.
K. Sárközy, poslankyňa: (2007-10-16):
Pani poslankyňa Damborská, no podľa vašej logiky vtedy sa budú brať mladé páry, keď dostanú 25 000 korún. Tak tá spoločnosť, v ktorej sa razí takýto trend, myslím si, je chorá. Pani poslankyňa Tóthová, no veľmi ťažké je vám odpovedať, pretože ja som citovala pani ministerku, ktorá hovorila, že preto pri tom prvom dieťati sa ide zvyšovať tá suma na 25 000 korún, lebo tam treba kúpiť kočík, vaničku a ďalšie veci. Takže to bola len citácia. No a prečo sme nepodporili toho času náhradné výživné? Pretože sme to považovali za nesystémový prvok, taký istý nesystémový prvok, ako je tento, alebo taký istý nesystémový prvok, ako sú vianočné dôchodky. To sú populistické veci. Viete veľmi dobre technicky, čo  znamená náhradné výživné do dnešného dňa, ešte to stále nie je vyriešené a neprináša to ten osoh, ktorý by mal byť. A, pani poslankyňa, bola by som rada, keby ste už o tých invalidných dôchodcoch, ktorým sme zobrali tie peniaze, prestali v takomto kontexte hovoriť, pretože ten návrh novely zákona, ktorý budeme prerokúvať v druhom čítaní, o sociálnom poistení napr. invalidným dôchodcom, ktorí pracujú, zvyšuje odvody o 6 %. Tak sa potom spýtajte, kto robí zle pre invalidných dôchodcov. Ďakujem.
B. Bugár, podpredseda NR SR: (2005-12-13):
Dávam slovo poverenému členovi výboru pre hospodárstvo, privatizáciu a podnikanie Ľubomírovi Vážnemu, aby informoval Národnú radu o prerokovaní tohto návrhu, ako aj o stanovisku gestorského výboru. Nech sa páči.
Kohútik, Ján, zástupca predsedu Úradu pre dohľad nad zdravotnou starostlivosťou (2019-12-03):
Práve končím, ešte tri riadky.
Matovič, Igor, poslanec NR SR (2015-04-24):
Pani podpredsedníčka, kolegyne, kolegovia, prepáčte, že som takto vystúpil, hoci som teda vystupoval v rozprave, ale približne pred hodinou a pol sme dostali informáciu, že po skončení tejto schôdze vedenie SMER-u ide oslavovať meniny s pánom Širokým. Ak táto informácia je pravdivá, čo zrejme teda je, a že oslava sa má konať v hoteli Hilton na IX. poschodí, tak je to tak donebavolajúca nehoráznosť, že dovolil by som si touto cestou poprosiť pani podpredsedníčku SMER-u, ktorá vraj teda tiež, podpredsedníčku parlamentu, ktorá vraj tiež sa má zúčastniť tejto oslavy, aby odovzdala tento darček. Je zabalený priamo v kabele Národnej rady Slovenskej republiky tak, aby nerobila hanbu. Je tu taká sympatická čiapka pre Juraja Širokého... (Rečník vybral z tašky pásikovanú čiapku a pásikované tričko. Reakcie z pléna. Prerušenie vystúpenia predsedajúcou.)
Laššáková, Jana, podpredsedníčka NR SR (2012-05-15):
Pán minister, zaujmite miesto pre navrhovateľov. A teraz dávam slovo poverenej členke Výboru Národnej rady pre sociálne veci poslankyni Jane Vaľovej a prosím ju, aby podala správu o prerokovaní návrhu vo výbore. Nech sa páči, pani poslankyňa.
Kaník, Ľudovít, poslanec NR SR (2013-03-14):
Pán minister, tie údaje sú asi každému dostupné, každý ich mohol zachytiť. V dennej tlači boli publikované. V elektronických médiách boli reportáže, ktoré porovnávali tieto údaje. Netýkalo sa to len ciest I. triedy, o ktorých ste hovorili, ale aj normálne obecných komunikácií, čo nie je vaša kompetencia. Ale myslím si, že tam je situácia veľmi obdobná. A tá moja otázka smeruje skôr k tej nezrovnalosti, že náklady vynakladáme veľké, efekty ale sú absolútne iné. A v čom je problém? To je technológia, to je kvalita tých zmesí, to je nejaká schopnosť tých firiem, ktoré to vykonávajú, alebo ich neschopnosť? A ja si myslím, nikto iný, iba ministerstvo dopravy by malo pátrať po tejto odpovedi a poskytnúť kvalifikované vysvetlenie a prípadne teda snažiť sa o odstránenie tejto situácie. Napríklad aby sme sa dostali zasa k cestám I. triedy. Tá šesťdesiatšestka spomenutá v druhej otázke, ktorá ale nepríde zrejme na rad, ktorá je od Brezna cez Horehronie, je v hroznom stave a zároveň teda chcem využiť to a v doplňujúcej otázke sa spýtať, kedy a v akom rozsahu plánujete s touto cestou robiť niečo, opravy, rekonštrukcie. Ale aby som nezabudol na to podstatné. Kde je problém v tom, že naozaj po každej zime na Slovensku fakt máme samé výtlky, samé diery? A stačí prejsť cez tie hranice do Rakúska a je jedno, na akej komunikácii sa nachádzame, či je to na diaľnici, na ceste I. triedy, na obecnej komunikácii, tie cesty sú kvalitné. A z tých údajov, ktoré všeobecne boli dostupné, náklady sú nižšie ako na Slovensku. Neviem tomu porozumieť.
Sulík, Richard, predseda NR SR (2010-12-09):
Pýtam sa, či je všeobecný súhlas s takýmto preradením. (Súhlasná reakcia pléna.) Poprosím hlasujte o pozmeňujúcom návrhu, procedurálnom návrhu, prepáčte, pani poslankyni Gibalovej. (Hlasovanie.) Prítomných 137 poslancov, hlasovalo 77 za, 54 proti, 5 sa zdržali, 1 nehlasoval. Schválili sme procedurálny návrh pani poslankyni Gibalovej a bod 49 bude preložený za bod 38. Poprosím spoločného spravodajcu, predsedu výboru pre zdravotníctvo pána poslanca Novotného, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, o dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 114.)
Blanár, Juraj, podpredseda NR SR (2022-09-27):
Ďakujem, pán spravodajca. Otváram všeobecnú rozpravu. Opäť som obdržal jedinú písomnú prihlášku do rozpravy. Ako poverený člen poslaneckého klubu pán... poslaneckého klubu SaS pán poslanec Marián Viskupič, ktorý sa poctivo prihlasuje písomne, a pritom ako navrhovateľ môže vystúpiť, kedy chce, ale rešpektujem to. (Povedané s pobavením.) Takže máte slovo, nech sa páči.
P. Hrušovský, podpredseda NR SR: (2002-03-20):
J. Kalman, poslanec: Aj keď filozofia je v podstate v súlade s koncepciou transformácie dôchodkového systému, predsa sa len domnievam a dávam za pravdu pánovi Rusnákovi, že takýto dôležitý materiál, takýto dôležitý zákon, ktorý vyžaduje jednoznačne rôzne prepojenia, by malo vypracovať ministerstvo práce, sociálnych vecí a rodiny a vlastne mal by to byť vládny návrh zákona. Takže odporúčam alebo chcem sa pripojiť k tej téze, že by sa návrh mohol stiahnuť a predložiť v podobe vládneho návrhu.
Krupa, Peter, poslanec NR SR (2022-06-16):
Zrušte na skupinu C1 aj kvalifikačnú kartu vodiča, čo dáva omnoho väčší zmysel, ako znížiť vek na 18 rokov skupinu C vodičského preukazu. Za prvé by to odstránilo paradox, že vodič skupiny B plus E vodičského oprávnenia môže šoférovať ťažšiu jazdnú súpravu ako vodič skupiny C1 vodičského oprávnenia, čo sme aj v minulosti poukazovali naším návrhom zákona. Niežeby ste si zobrali z toho príklad, namiesto toho prídete ešte s väčšou blbosťou. Za druhé, mladý vodič by najskôr nabral skúsenosti na menšom nákladnom vozidle, ktoré sú veľmi cenné pri šoférovaní veľkých nákladných vozidiel a jazdných súpravách. Keď chcete vyriešiť problém s nedostatkom vodičov, tak im zdvihnite plat. Na Slovensku je dosť profesionálnych vodičov, len už nie je práca za volantom taká atraktívna, pretože nie je adekvátne ohodnotená. Na jednej strane požadujete každých päť rokov preskúšanie, či už lekárske, psychologické, kvalifikačné, čiže vyťahujete peniaze od ľudí, kde sa dá, namiesto toho, aby ste zdvihli platy. Tak to ani náhodou! Robíte to len pre jednu vec, a to, že chcete nalákať mladých neskúsených ľudí, že im dopravné podniky prefinancujú vodičské preukazy za to, že budú musieť ostať u nich robiť päť až desať rokov podľa toho, ako sa dohodnú, pre nič iné. Ďakujem pekne.
Klus, Martin, podpredseda NR SR (2019-12-05):
(Zaznievanie gongu.) Ctené dámy poslankyne, vážení páni poslanci, rád by som vás informoval, že hlasovanie posúvame o 15 minút vzhľadom na to, že pán predseda má ešte brífing s ministrom zahraničných vecí Ruskej federácie. Čiže hlasovanie 16.15. (Prerušenie rokovania o 16.01 hodine.) (Pokračovanie rokovania o 16.15 hodine.)
Grendel, Gábor, podpredseda NR SR (2020-11-24):
Pán poslanec Kuffa.
P. Hrušovský, predseda NR SR: (2003-12-12):
(Hlasovanie.) 146 prítomných, 69 za, 49 proti, 28 sa zdržalo. Neschválili sme návrh.
M. Urbáni, poslanec: (2008-04-09):
Pán Berényi, myslím si, že sme za dobré spolužitie všetkých národností aj menšín na Slovensku a že fakt práva na Slovensku sa vylepšujú, a myslím, že sú na vysokom štandarde, ak nie na najlepšom v Európe. Mrzí ma, že niektorý jednotlivec zvesil tabule, nepatrí sa to. A tie tabule, myslím, nikomu nevadia, že sú dvojjazyčné. Ale mrzí ma aj to, čo sa deje v Mlynkoch, že národnostná menšina alebo väčšina v tejto obci vlastne vplyvom politickým niektorej strany v Maďarsku a zmenou starostu robí nátlak a demonštruje na báze národnostnej politickú silu. Bol som tam osobne s kolegom Kovarčíkom, bola tam naša europoslankyňa Belohorská a myslím si, že aj takéto drobné veci, i keď je tam mnoho malých, drobných skutočností aj miestnych, ale by sa nemali stávať a svedčí to o tom, že nie je všetko v poriadku s menšinami v Maďarsku. Myslím si, že spoločne by sme mali sa snažiť o to, aby maďarská menšina a ostatné menšiny na Slovensku mali svoj štandard a myslím, že ho majú, a tak isto by sme spoločne mohli veľa spraviť, aj aby naša menšina v Maďarsku mala lepšie postavenie. A priznám to verejne, hovorili sme spolu o tom a myslím si, že toto je cesta do budúcnosti. Ďakujem pekne.
Puci, Róbert, poslanec NR SR (2015-12-11):
CVC-čka, áno, mŕtve detské duše. Môžem vás ubezpečiť, páni opoziční poslanci, pána ministra Žigu neodvoláme, ja si myslím, že predniesol pádne argumenty na to a zdôvodnil všetky veci tak, ako ste mu vytýkali, že nie sú pravdivé. Ďakujem pekne.
Šeliga, Juraj, podpredseda NR SR (2020-07-24):
Pani poslankyňa Drábiková, nech sa páči.
Bugár, Béla, podpredseda NR SR (2017-04-05):
Pán poslanec, samozrejme, ak pán poslanec Budaj nemá súhlas ostatných, tak to nemôže urobiť, ale ja som predpokladal, že má, ale... Pán poslanec Budaj. (Reakcie z pléna.) No. Pán poslanec Budaj, ten návrh ste stiahli. Máte súhlas aj ostatných? Alebo bol to len váš návrh? Lebo ostatní hovoria, že podpisovali. (Reakcie z pléna.) Lebo mne sa zdá, že on bol sám, ale.. Už. (Reakcie z pléna.) Nebol? (Reakcie z pléna.) Prosím vás, zapnite mikrofón pánovi poslancovi Budajovi, lebo už tu vznikajú nejaké nedorozumenia. Nech sa páči.
Mazurek, Milan, poslanec NR SR (2022-10-20):
Pán kolega, ja som presvedčený o tom, že ak niekto, kto systematicky zadlžuje štát ciframi, o akých sa ľuďom ešte pred pár rokmi nesnívalo, a kto sem opäť pripravil rozpočet skoro s deväťmiliardovým deficitom, príde do pléna alebo cez svojich poslancov do pléna hodí návrh, ktorým chce urobiť z občanov nejakú ďalšiu formu bonzákov, udavačov, aby tým trestal malých a stredných podnikateľov, ktorých táto vláda dva roky drvila, šliapala im na krk, zakazovala im podnikať, likvidovala ich po všetkých možných stránkach, na aké si spomenieme, tak je to zásadná drzosť. Igor Matovič a jeho ministerstvo financií, v súčasnosti vedené práve ním, je to najhoršie, čo mohlo Slovensko v otázkach hospodárskeho prežitia stretnúť. Nie je mysliteľné, aby niekto hovoril o daňových únikoch, ak je schopný len tak bez verejnej súťaže na hanbu dať svojmu vlastnému kamarátovi biznis za 40 miliónov eur na obyčajné priekupníctvo pri nákupe testov. Veď to je celé na smiech hovoriť tu o daňových únikoch. Nemôže niekto prísť a vytvoriť takmer deväťmiliardový deficit a kričať na všetky strany o tom, že keď to niekto nechce odsúhlasiť a dať mu do rúk, do všeobecnej pokladničnej správy bezprecedentnú sumu peňazí, tak je asociálny hnusný hajzel, ktorý nechce podporiť ľudí, a na druhej strane príde so zákonmi, ktoré majú zase len strpčovať život malým a stredným podnikateľom na Slovensku a ľuďom dávať nejakú falošnú nádej, že vlastne robia dobrý skutok, keď to takto kontrolujú. Ja keď vidím, že finančná správa má vytvoriť nejakú aplikáciu, tú aplikáciu má niekto kontrolovať, má tam byť mechanizmus nejakej ďalšej kontroly a že ľudia to tam majú nahrávať, po všetkých tých skúsenostiach s Matovičom a jeho aplikáciami, ja sa toho desím. Toto nemôžem za žiadnych okolností s čistým svedomím podporiť.
Andreánsky, Ladislav, poslanec NR SR (2019-03-26):
Ďakujem. V rozprave vystúpili traja páni poslanci. Pán predsedajúci, dajte, prosím, hlasovať o tom, že Národná rada schvaľuje návrh vlády na skrátené legislatívne konanie.
Laššáková, Jana, podpredsedníčka NR SR (2015-06-17):
Pán poslanec Brocka uvádza návrh zákona. Poprosím vás, páni poslanci, ukľudnime sa, aby mohol dôstojne predložiť návrh.
P. Hrušovský, podpredseda NR SR: (2002-04-05):
(Hlasovanie.) 109 prítomných, 94 za návrh, 8 sa zdržalo, 7 nehlasovalo. Návrh sme schválili. Teraz pristúpime k hlasovaniu o ďalšom prerokovanom bode programu, ktorým je návrh skupiny poslancov na vydanie zákona, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov . Prosím teraz pána poslanca Bajana, spoločného spravodajcu k prerokúvanému návrhu zákona. Ešte pred hlasovaní pán poslanec Cuper. J. Cuper, poslanec: Pán predsedajúci, práve mi telefonovali, že veľký zlepšovateľ parlamentnej práce poslanec Prokopovič dojedol zmrzlinu vo svojej cukrárni s Dzurindom, dajte ho zavolať, lebo to tu viazne v tom parlamente! (So smiechom.) Ďakujem.
Blanár, Juraj, podpredseda NR SR (2021-06-15):
Ďalší s faktickou poznámkou – pán poslanec Eduard Kočiš, nech sa páči.
Mikloš, Ivan, podpredseda vlády a minister financií SR (2011-09-07):
Ďakujem pekne. Vážený pán predseda, vážené panie poslankyne, páni poslanci, vládny návrh zákona sa predkladá na rokovanie Národnej rady v súlade s Plánom legislatívnych úloh vlády a tiež v súlade s programovým vyhlásením vlády, podľa ktorého sa kolkové známky majú zrušiť a pre príslušné orgány sa má ustanoviť povinnosť prijímať menšie platby poplatkov v hotovosti. V predloženom materiáli sa navrhuje kolkové známky zrušiť od 1. januára 2013. Poplatníci, ktorí majú už zakúpené kolkové známky, môžu ich ešte použiť na podaniach na správnych orgánoch a súdoch do konca septembra 2013 alebo až do 31. decembra 2013 môžu požiadať Slovenskú poštu o ich odkúpenie. Konkrétne podmienky odkupovania neplatných kolkových známok upraví zmluva medzi Ministerstvom financií Slovenskej republiky a Slovenskou poštou, a. s., Banská Bystrica. V navrhovanom zákone sa novelizuje päť ďalších právnych predpisov, ktorých sa zrušenie kolkových známok priamo dotkne. Po zrušení kolkových známok bude možné naďalej platiť poplatky poštovým poukazom, prevodom z účtu v banke, v hotovosti do pokladnice príslušného orgánu do sumy 300 eur. A zavádza sa aj možnosť platenia prostredníctvom platobnej karty a do budúcnosti aj prostredníctvom krátkej textovej správy (SMS), ak budú vytvorené technické predpoklady na realizáciu tohto spôsobu platenia poplatkov. Z hľadiska vplyvov na rozpočet verejnej správy možno očakávať pozitívny vplyv, nakoľko sa ušetria náklady na výrobu kolkových známok a náklady na províziu pošty za distribúciu týchto známok, ktoré predstavujú ročne asi 4,8 mil. eur. Celkové výnosy zo správnych a súdnych poplatkov zrušenie kolkových známok neovplyvní, pretože sa zmení len spôsob platenia poplatkov. Požiadavky na prípadné zvýšené náklady príslušných orgánov spojených so zavedením nových foriem platenia poplatkov si tieto orgány uplatnia v rámci prípravy štátneho rozpočtu. Ďakujem pekne.
Kaník, Ľudovít, poslanec NR SR (2015-03-13):
Ja teda najprv len takú všeobecnú úvahu, že znova zopakujem. Z tých desiatich rokov, čo reforma funguje, osem rokov vládne SMER. Však ste mali možnosť tisíc razy napraviť všetko, čo ste považovali za nesprávne, a nič z toho nevidím. Naopak, tá architektúra sa dodržiava a funguje sa na nej stále ďalej. Toto je inovácia, ktorá má svoje pozitívnejšie črty, ale aj svoje negatívne črty. A k tomu, čo hovoril pán poslanec Brocka, aj ja som za solidaritu a myslím si, že keď je správnym spôsobom realizovaná, je určite potrebná. Aj tento návrh zákona by mohol byť podporený aj z našej strany, ale musia sa v ňom opraviť tie veci, ktoré vytvárajú silnú diskrimináciu pre veľkú časť, možno väčšinovú časť dôchodcov, budúcich dôchodcov. To je problém, na ktorý poukazujem, a budem sa snažiť predkladať také návrhy, aby sme to odstránili. Až sa tie chyby a deformácie odstránia, môžme za neho hlasovať. Ale až nie, obávam sa, že to bude problém.
Hufková, Eva, poslankyňa NR SR (2014-09-16):
Ďakujem pekne. Vážený pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kuciaňová, Magdaléna, poslankyňa NR SR (2019-09-18):
Ďakujem. Vážený pán predsedajúci, vážené panie poslankyne, vážení páni poslanci, v rozprave vystúpila jedna poslankyňa, pani Soňa Gaborčáková. Prosím, pán predsedajúci, aby ste dali hlasovať o tom, že Národná rada sa uzniesla v súlade s ustanovením § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-09-16):
Pán poslanec Martvoň.
Lipšic, Daniel, poslanec NR SR (2015-01-28):
Nie, jedna, dve minúty. Ale môžem, ako poviete, môžem prerušiť, alebo... Teraz možno sa vám zdá, že to nie je tak výrazná kauza, ako je kauza cétečka, lebo to je zrozumiteľná kauza. Šesťdesiat miliónov eur, ktorú zaplatia daňoví poplatníci, 60 mil. si málokto vie predstaviť v nejakej schránkovej firme. Pred dvomi rokmi bol štrajk učiteľov, ktorí žiadali zvýšenie platov a žiadali v princípe 50 mil. eur. Povedali ste im: radi by sme vyhoveli, nemáme, nedá sa, je napätý rozpočet. Ale 60 mil. v schránkovej firme, za ktorou dodnes pravdepodobne stojí pán poslanec, pán minister Pavlis, zo štátneho rozpočtu úplne kľudne dáte a vaša vláda, vaši nominanti robia všetko pre to, nad rámec svojich kompetencií, aby štát tento fiktívny spor prehral, aby sme nezaplatili učiteľom vyššie mzdy alebo mamičkám na materskej vyššiu materskú a rodičovský príspevok. Ale vašim nominantom, vašim ministrom milióny eur. Preto nepotrebujete, kolegyne, kolegovia, prísny zákon zakazujúci schránkové firmy, preto vám vyhovuje smiešna právna úprava, ktorá nič nerieši a, práve naopak, zhoršuje právny stav. Pretože vám nevadia škandály a tendre a korupcia, pokiaľ sa dejú v skrytosti. Vadí vám to vtedy, vadí to premiérovi Ficovi vtedy, keď sa na to príde, keď vás niekto prichytí. Inak vám to nevadí. A preto akýmkoľvek spôsobom spolupracovať, žiaľ, na príprave takejto smiešnej právnej úpravy je podľa mojej mienky neprijateľné. A preto budem hlasovať proti prijatiu takéhoto paškvilu, ktorý do parlamentu prišiel a ktorý nerieši v princípe nič, len zabetónováva vaše kšefty, ktoré sa týkajú, žiaľ, najvyššie postavených predstaviteľov vašej vlády.
P. Gabura, poslanec: (2008-10-23):
Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. Návrh zákona nebude mať priamy dopad na štátny rozpočet, na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest ani na životné prostredie. Skončil som.
Tomáš, Erik, poslanec NR SR (2019-10-23):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 144 poslancov, za 130, proti 6, zdržali sa 2, nehlasovali 6. Konštatujem, že sme tento návrh schválili. Ďalej nasleduje hlasovanie v prvom čítaní o návrhu poslancov Svrčeka a Gogu na vydanie zákona, ktorým sa mení a dopĺňa zákon č. 251/2012 Z. z. o energetike, tlač 1133, bod 32 schváleného programu. Dávam slovom spravodajcovi, ktorého určil navrhnutý gestorský výbor pre hospodárske záležitosti, poslancovi Vojtechovi Tóthovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Miloša Svrčeka a Ľudovíta Gogu na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1133.)
Sulík, Richard, predseda NR SR (2011-09-14):
Prosím, hlasujte teraz. (Hlasovanie.) Prítomných 145 poslancov, hlasovalo 140 za, 3 proti, 2 sa zdržali. Pozmeňovací návrh pána poslanca Fecka bol schválený v obidvoch bodoch.
Jurinová, Erika, podpredsedníčka NR SR (2013-12-04):
Vzhľadom na to, že bude prebiehať hlasovanie o prerokovaných bodoch, dávam dvojminútovú prestávku. (Prestávka.) (Po prestávke.)
Hrnčiar, Andrej, podpredseda NR SR (2017-10-12):
Ďakujem. Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, poslankyni Edite Pfundtner.
Laššáková, Jana, podpredsedníčka NR SR (2014-07-10):
Pán poslanec Galko, nech sa páči.
P. Paška, predseda NR SR: (2008-10-23):
(Hlasovanie.) 134 prítomných, 122 za, 11 sa zdržalo, 1 nehlasoval. Konštatujem, že sme návrh zákona postúpili do druhého čítania.
Žiga, Peter, podpredseda NR SR (2023-12-14):
Pán poslanec Ledecký.
Jurinová, Erika, podpredsedníčka NR SR (2014-11-10):
Ďalej do rozpravy je prihlásený pán poslanec Jarjabek, ktorý sa v sále nenachádza, stráca poradie. Pán poslanec Boris Susko, ale nie je tu, takže stráca poradie, pán poslanec Ľuboš Blaha, nie je v miestnosti, stráca poradie. Nech sa páči, pán poslanec Igor Hraško.
Adamčík, Eduard, poslanec NR SR (2016-11-23):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
G. Gál, poslanec: (2007-05-11):
Podľa rokovacieho poriadku podávam túto spravodajskú informáciu, v ktorej konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Navrhovateľ v dôvodovej správe uvádza, že návrh predmetného právneho predpisu je v súlade s Ústavou Slovenskej republiky, ústavnými zákonmi, zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná. Návrh zákona, ako vyplýva z dôvodovej správy, ďalej nebude mať nepriaznivý vplyv na podnikateľské prostredie, nemá vplyv na životné prostredie ani na zamestnanosť. Osobitná časť dôvodovej správy obsahuje odôvodnenie ustanovení navrhovaného zákona. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti uvedené v čl. 3 legislatívnych pravidiel tvorby zákonov. Vyplýva z nej, že problematika navrhovaného právneho predpisu nie je upravená v práve Európskych spoločenstiev, v práve Európskej únie ani obsiahnutá v judikatúre Súdneho dvora Európskych spoločenstiev a Súdu I. stupňa Európskych spoločenstiev. Ja si myslím, že navrhovateľka dostatočne odôvodnila, prečo treba tento zákon a túto novelu prijať, ja sa s tým stotožňujem, a preto vychádzajúc z oprávnení, ktoré pre mňa ako spravodajcu vyplývajú, navrhujem v zmysle rokovacieho poriadku § 73 ods. 3 písm. c), že po rozprave sa odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 24. apríla 2007 č. 293 a podľa § 71 rokovacieho poriadku navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu a výbor pre hospodársku politiku. Za gestorský výbor navrhujem Ústavnoprávny výbor Národnej rady Slovenskej republiky a odporúčam, aby tento predmetný návrh zákona prerokovali v druhom čítaní do 18. júna 2007 a gestorský výbor do 19. júna 2007. Pán predseda, prosím, otvorte k tomuto bodu rozpravu.
Bugár, Béla, podpredseda NR SR (2017-06-21):
Nech sa páči, prezentujme sa a hlasujme. (Hlasovanie.) Prítomných 120 poslancov, za 81, proti 5, zdržalo sa 34 poslancov. Správu sme odsúhlasili. Brali teda na vedomie. Ďalej prosím spoločného spravodajcu z ústavnoprávneho výboru pána poslanca Tibora Bernaťáka, aby uviedol hlasovanie o návrhu uznesenia k správe špeciálneho prokurátora o činnosti Úradu špeciálnej prokuratúry za rok 2016 (tlač 557). (Hlasovanie o návrhu uznesenia k Správe špeciálneho prokurátora o činnosti Úradu špeciálnej prokuratúry a poznatkoch o stave zákonnosti za rok 2016 , tlač 557.)
Jasaň, Viliam, poslanec NR SR (2015-02-18):
Ďakujem. Ja len také dve-tri poznámky. Pán kolega, hovoríte, že tu niečo smrdí. No a naozaj smrdí to celé vaše vystúpenie. Viete prečo? Veľmi často v minulosti, keď sme vystupovali a kritizovali, že čo bolo v minulosti, tak ste sa ohradzovali, že nehovorte, čo bolo, hovorte, čo je teraz a čo bude. A vy teraz vytiahnete kauzu starú niekoľko rokov, o ktorej ste určite vedeli, resp. vaši kolegovia, ktorí tu aj sedia teraz v parlamente a vtedy vám to neprekážalo. Prečo asi? Prečo asi to vtedy neprekážalo a všetci ste to vedeli a teraz vám to prekáža. Z tohto smrdí, naozaj to smrdí. A hovoríte, jediné pozitívne, čo je, lebo sa tu hovorí o nejakej dotácii pre Duslo Šaľa. No, vy ste to presne pomenovali, to jediné pozitívum, že je to investičná pomoc pre Duslo Šaľa. Ale, pokiaľ ja si pamätám, tak to bolo schválené za ministra Malatinského a štátny tajomník vtedy už podpisoval len taký nejaký sprievodný list do Bruselu, a ak sa nemýlim, tak každú takúto investičnú pomoc musí po prerokovaní schváliť Európska komisia v Bruseli a tá to odsúhlasila. Dokonca to odsúhlasila bez toho, že by mala nejaké výtky. Tak o čom tu rozprávate, kde sa stala chyba? To, že a to urobilo možno rýchlejšie, než sa to vám zdá? No možno aj v tom je dobré, že sa koná rýchlo, a nie tak zdĺhavo, ako to bolo možno za vás. Takže ak si tu má niekto sypať popol na hlavu, tak si to sypte vy, pretože to, čo tu vy stvárate a robíte, to naozaj nie je kresťanské. Ďakujem.
Pellegrini, Peter, predseda NR SR (2023-12-20):
Prezentujme sa a hlasujme o pozmeňujúcom návrhu pána poslanca Dubéciho. (Hlasovanie.) Prítomných 127, za 50, proti 76, nehlasoval 1. Konštatujem, že sme tento návrh neschválili.
Laurenčík, Milan, podpredseda NR SR (2020-09-02):
Pán podpredseda Gábor Grendel.
P. Muránsky, poslanec: (2001-09-05):
To isté, chcem sa dotknúť otázky náhradníkov. Tí, ktorí nedosiahnu 10 %, 3 %, budú zvolení na tejto kandidátke volebnej strany podľa poradia. Ale tí, ktorí majú byť náhradníkmi, už budú musieť zo zákona nastupovať podľa absolútnych preferenčných hlasov. To je nerovnaký meter pre tých istých kandidátov v tých istých voľbách na kandidátke tej istej politickej strany. Ďalšia otázka, nechápem, kvôli čomu sa na jednej strane zavádza miliónová kaucia na vstup na prihlásenie sa do kampane pre nový politický subjekt a na strane druhej sa znižuje potreba percentuálnej hranice na nárok na vyplatenie náhrad alebo teda príspevku za voľby z 3 % na 2 %. Toho, koho myslia navrhovatelia, to je pre Komunistickú stranu Slovenska, aby sa tu doživotne udržovala na tých 2 %, ešte kampaň, ktorú si robí, aby si opätovne v každej volebnej kampani vyplácala alebo akým spôsobom navrhovatelia uvažovali. To isté, pravdaže, platí aj pre iné politické subjekty. Ale predovšetkým s ohľadom na časť a neférovosť prístupu takto časovo postavenej novely volebného zákona my ako klub Kresťanskodemokratického hnutia nepodporíme novelizáciu volebného zákona. Ďakujem.
Hrnčiar, Andrej, podpredseda NR SR (2016-09-07):
Pán poslanec Lipšic.
Laššáková, Jana, podpredsedníčka NR SR (2013-04-16):
Pani podpredsedníčka Jurinová, nech sa páči.
Žiga, Peter, podpredseda NR SR (2024-02-07):
Pán poslanec Vančo.